stanford-oval/wikipedia huggingface dataset:
เนเฟลตาลี ดี. วีวี่

| --- | --- |
เนเฟลตาลี ดี. วีวี่
เนเฟลตาลี ดี. วีวี่ และกาลู
ชื่อภาษาญี่ปุ่น: ネフェルタリ･D･ビビ
ชื่อภาษาอังกฤษ : Nefertari D. Vivi
ฉายา: ไม่มี
นามแฝง: มิสเวนส์เดย์
สังกัด: โจรสลัดหมวกฟาง(ชั่วคราว)
ยศสูงสุด: ไม่มี
ปรากฏตัวใน: ต้นฉบับหนังสือการ์ตูน
ปรากฏตัวครั้งแรก: หนังสือการ์ตูนตอนที่ 103 เแอนิเมชัน ตอนที่ 62
วันเกิด: 2 กุมภาพันธ์
เผ่าพันธุ์: มนุษย์
นักพากย์เสียง: ญี่ปุ่น   มิสะ วาตานาเบ้   ไทย   อรุณี นันทิวาส
ตัวละครในเรื่อง วันพีซ
เนเฟลตาลี ดี. วีวี่ ตัวละครจากการ์ตูนเรื่องวันพีซ
ประวัติตามท้องเรื่อง

วีวี่จังเนเฟลตาลี ดี. วีวี่ เป็นเจ้าหญิงแห่งอาณาจักรอลาบาสตา ตอนอายุ 14 เธอกับอีการัมและกาลูออกเดินทางจากอาณาจักร โดยแฝงตัวเป็นฟอนเทียร์ เอเย่นต์ขององค์กรบารอคเวิร์ค เพื่อสืบหาตัวจริงของหัวหน้าองค์กรลับที่ทำให้อาณาจักรเกิดความแห้งแล้ง จนกระทั่งได้รู้ตัวจริงของหัวหน้าองค์กรคือ "ครอคโคไดล์" โดยวีวี่ใช้โค้ดเนมว่า "มิสเวนส์เดย์" ส่วนอีการัมใช้โค้ดเนมว่า "มิสเตอร์เอท" ซึ่งทั้งสองได้ทำหน้าที่เป็นนักล่าค่าหัวร่วมกับมิสเตอร์ไนน์ มิสมันเดย์ และเหล่ามิลเลี่ยนอีก 100 คนเกาะวิสกี้พีค ในช่วงแรกได้ปรากฏตัวเป็นศัตรูของลูฟี่ จนกระทั่งมิสเตอร์ไฟว์และมิสวาเลนไทน์ได้ตามมาฆ่าตามคำสั่งของบอส วีวี่จึงร่วมมือกับลูฟี่ในการหยุดยั้งแผนการของครอคโคไดล์
ระหว่างทางเธอและพรรคพวกของลูฟี่ได้พบกับศัตรูที่คอยขัดขวางไม่ว่าจะเป็นมิสเตอร์ทรีกับมิสโกลเด้นวีคทีลิตเติ้ล การ์เดน จนต้องถูกขังอยู่ในกับดักเทียน แต่สุดท้ายก็รอดมาได้จากการรวมพลังกับนามิในการสู้กับมิสวาเลนไทน์ หรือตอนที่นามิล้มป่วยจนต้องไปพักรักษาตัวที่อาณาจักรดรัม ในขณะนั้นเองกษัตริย์วาโปลแห่งอาณาจักรดรัมได้กลับมาวางแผนร้ายต่ออาณาจักรของตนเอง เธอก็คอยช่วยรักษาอาการบาดเจ็บของดาลตัน หรือตอนที่กำลังมุ่งหน้าไปยังอลาบาสตาเธอได้พบกับมิสเตอร์ทู บอนเคร พวกลูฟี่ได้ทำสัญลักษณ์เป็นเครื่องหมายกากบาทที่แขนเพื่อบ่งบอกถึงความเป็นเพื่อน
ในที่สุดพวกลูฟี่สามารถเอาชนะครอคโคไดล์ได้ ลูฟี่จึงชวนวีวี่มาผจญภัยด้วยกัน แต่วีวี่ปฏิเสธเพราะเธอรักอาณาจักรนี้และต้องการฟื้นฟูอาณาจักรร่วมกับประชาชน
ท่าไม้ตาย

ระบำพิศวงงงงวย ณ จังงัง
เขี้ยวบินปลิดชีพ
เขี้ยวบินสังหาร
ใบมีดบินสังหารพิฆาต
ใบมีดบินสังหารกลับหลัง
| ด ค กโจรสลัดหมวกฟาง |
| --- | --- |
ปัจจุบัน: มังกี้ ดี. ลูฟี่ • โรโรโนอา โซโล • นามิ • อุซป • ซันจิ • โทนี่ โทนี่ ช็อปเปอร์ • นิโค โรบิน • แฟรงกี้ • บรู๊ค • จินเบ
อดีต: เนเฟลตาลี ดี. วีวี่
ป้ายหยุดรถไฟยมราช

ป้ายหยุดรถไฟยมราช หรือ ที่หยุดรถไฟยมราช เป็นป้ายหยุดรถไฟของการรถไฟแห่งประเทศไทย ตั้งอยู่บริเวณห้าแยกยมราช ตั้งอยู่บนเส้นแบ่งเขตของ 4 แขวง 2 เขต ได้แก่ แขวงสี่แยกมหานาค แขวงสวนจิตรลดา ของเขตดุสิต และแขวงถนนเพชรบุรี แขวงทุ่งพญาไท ของเขตราชเทวี เป็นป้ายหยุดรถที่รถไฟทุกขบวนที่จะเดินทางเข้า-ออกสถานีกรุงเทพ เพื่อรอให้เครื่องกั้นถนนลงมากั้นรถยนต์ (ด้วยการควบคุมของเจ้าหน้าที่หอประแจจิตรลดา) เนื่องด้วยห้าแยกยมราชเป็นจุดที่มีการจราจรหนาแน่นมาก และเป็นอีกสาเหตุหนึ่งที่ทำให้ขบวนรถส่วนใหญ่ล่าช้ากว่าเวลาที่กำหนด
ในปี พ.ศ. 2560 ป้ายหยุดรถไฟยมราชได้เป็นหนึ่งในสถานที่ให้บริการรับ-ส่งประชาชนที่เดินทางเข้าร่วมพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร
ตารางการเดินรถ

โดยปกติแล้วขบวนรถที่จอดรับ-ส่งผู้โดยสารที่ป้ายหยุดรถยมราชตามตารางการเดินรถแล้วมีเพียง 2 ขบวนเท่านั้น
ตารางการเดินรถ > เที่ยวล่อง

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ยมราช | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ช356 | สุพรรณบุรี | 04.00 | 7:58 | กรุงเทพ (หัวลําโพง) | 08.05 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ตารางการเดินรถ > เที่ยวขึ้น

| ขบวนรถ | ขบวนรถ | ต้นทาง> ชื่อสถานี | ต้นทาง> เวลาออก | ยมราช | ปลายทาง> ชื่อสถานี | ปลายทาง> เวลาถึง | หมายเหตุ |
| --- | --- | --- | --- | --- | --- | --- | --- |
|  | ช355 | กรุงเทพ (หัวลําโพง) | 16.40 | 16.45 | สุพรรณบุรี | 20.04 |  |
หมายเหตุขบวนรถ: ■ = สายเหนือ / ■ = สายตะวันออกเฉียงเหนือ / ■ = สายใต้ / ■ = สายตะวันออก / ■ = สายแม่กลอง ดพ = รถด่วนพิเศษ / ด = รถด่วน / ร = รถเร็ว / ธ = รถธรรมดา / ช = รถชานเมือง / พช = รถพิเศษชานเมือง / ท = รถท้องถิ่น / น = รถนำเที่ยว / ส = รถสินค้า
ชานชาลา
ทางรถไฟ
แหล่งข้อมูลอื่น

การรถไฟแห่งประเทศไทย (รฟท.) http://www.railway.co.th/ เก็บถาวร 2006-10-10 ที่ เวย์แบ็กแมชชีน
แผนที่และภาพถ่ายทางอากาศของ ป้ายหยุดรถไฟยมราช
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°45′30″N 100°31′17″E﻿ / ﻿13.758379°N 100.521382°E﻿ / 13.758379; 100.521382
พระราชวรวงศ์เธอ พระองค์เจ้าสุทัศนนิภาธร

| พระราชวรวงศ์เธอ พระองค์เจ้าสุทัศนนิภาธร |
| --- | --- |
พระราชวรวงศ์เธอ ชั้น 5 พระองค์เจ้าชั้นโท
ประสูติ: 28 มีนาคม พ.ศ. 2415
สิ้นพระชนม์: 24 ตุลาคม พ.ศ. 2461 (46 ปี)
ราชสกุล: สุทัศนีย์
ราชวงศ์: จักรี
พระบิดา: กรมพระราชวังบวรวิไชยชาญ
พระมารดา: จอมมารดาหม่อมหลวงนวม
มหาอำมาตย์ตรี พระราชวรวงศ์เธอ พระองค์เจ้าสุทัศนนิภาธร (28 มีนาคม พ.ศ. 2415 — 24 ตุลาคม พ.ศ. 2461) เป็นพระราชโอรสพระองค์ที่ 14 ในกรมพระราชวังบวรวิไชยชาญ ประสูติแต่จอมมารดาหม่อมหลวงนวม
พระประวัติ

พระราชวรวงศ์เธอ พระองค์เจ้าสุทัศนนิภาธร เป็นพระราชโอรสในกรมพระราชวังบวรวิไชยชาญ ประสูติแต่จอมมารดาหม่อมหลวงนวม (ราชสกุลปาลกะวงศ์; ธิดาหม่อมราชวงศ์เนตร) เมื่อวันศุกร์ที่ 28 มีนาคม พ.ศ. 2415 ต่อมาได้เข้าศึกษาชั้นต้นที่โรงเรียนพระตำหนักสวนกุหลาบ เมื่อพระชนมายุได้ 17 พรรษา ทรงสอบในมูลบท 1 วาห์นิติ 1 ได้ และทรงได้รับพระราชทานรางวัลที่ 1 ในคราวนั้น
พระองค์สุทัศน์ ทรงเข้ารับราชการในกระทรวงมหาดไทย ดำรงตำแหน่งข้าหลวงมหาดไทย มณฑลปราจิณบุรี ต่อมาทรงกราบบังคมทูลลาออกจากตำแหน่งเมื่อปี พ.ศ. 2446 และทรงเข้ารับราชการในกระทรวงโยธาธิการ ได้รับพระราชทานยศเป็นอำมาตย์โท และทรงเข้ารับราชการที่กระทรวงคมนาคม ดำรงตำแหน่งผู้ช่วยปลัดทูลฉลองกระทรวงคมนาคม ได้รับพระราชทานยศเป็น "มหาอำมาตย์ตรี"
นอกจากนี้พระองค์ยังเป็นเจ้าของคณะหุ่นกระบอก เรียกกันในชื่อสามัญว่า "หุ่นพระองค์สุทัศน์" เป็นคณะหุ่นกระบอกสำคัญที่ก่อให้เกิดความนิยมมหรสพชนิดนี้ และทรงพระนิพนธ์บทหุ่นกระบอกเรื่องสิงห์สุริยวงษ์ เป็นคำกลอนไว้
พระองค์ได้รับพระมหากรุณาธิคุณให้ทรงดำรงตำแหน่งองคมนตรี เมื่อปี พ.ศ. 2460 ในรัชสมัยพระบาทสมเด็จพระมงกุฎเกล้าเจ้าอยู่หัว
พระราชวรวงศ์เธอ พระองค์เจ้าสุทัศนนิภาธร ประชวรพระโรคไข้จับ สิ้นพระชนม์ที่วังในคลองวัดราชสิทธารามราชวรวิหาร เมื่อวันพฤหัสบดีที่ 24 ตุลาคม พ.ศ. 2461 สิริพระชันษา 46 ปี
การนี้พระเจ้าบรมวงศ์เธอ กรมพระนเรศรวรฤทธิ์ เสด็จเป็นองค์ประธานในการพระราชทานน้ำหลวงสรงพระศพ เจ้าพนักงานประโคมกลองชนะแตรสังข์จ่าปี่จ่ากลองตามพระเกียรติยศ เมื่อเสร็จการสรงพระศพแล้ว เจ้าพนักงานทรงเครื่องสุกำพระศพเสร็จเชิญลงลองใน แล้วเชิญขึ้นตั้งบนชั้นแว่นฟ้า 2 ชั้น ประกอบพระโกศพระองค์เจ้า ตั้งเครื่องสูง 3 ชั้น แวดล้อม 4 องค์ การนี้พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้มีประโคมแตรสังข์ กลองชนะ จ่าปีจ่ากลอง ประจำพระศพ กับพระสงฆ์สวดพระอภิธรรม รับพระราชทานฉันเช้า 4 รูป ฉันเพล 4 รูป มีกำหนด 15 วัน และพระราชทานเพลิงพระศพ ณ พระเมรุ วัดเทพศิรินทราวาสราชวรวิหาร ในวันที่ 12 เมษายน พ.ศ. 2463
พระโอรสและธิดา

พระราชวรวงศ์เธอ พระองค์เจ้าสุทัศนนิภาธร เป็นต้นราชสกุล สุทัศนีย์  มีพระโอรสและพระธิดา 10 องค์ ดังนี้
หม่อมเจ้าทัศน์สุเทพ สุทัศนีย์ ประสูติแต่หม่อมบัว (ประสูติ พ.ศ. 2438) มีโอรส คือ
หม่อมราชวงศ์ทวยเทพ สุทัศนีย์ มีบุตร คือ
หม่อมหลวงธารทิพย์ สุทัศนีย์
หม่อมเจ้าเสพย์จิตรจำนงค์ สุทัศนีย์ บางแห่งว่าหม่อมเจ้าเสพย์จิตรบรรจง สุทัศนีย์ ประสูติแต่หม่อมผัน (22 พฤศจิกายน พ.ศ. 2441 — 2 มีนาคม พ.ศ. 2515) เสกสมรสกับหม่อมถวิล และมีหม่อมอีกหลายคน มีโอรสและธิดา ดังนี้
นายแพทย์ หม่อมราชวงศ์ไพฑูรย์ สุทัศนีย์ เกิดแต่หม่อมถวิล
นาวาเอก หม่อมราชวงศ์วุฒิ สุทัศนีย์ เกิดแต่หม่อมถวิล
หม่อมราชวงศ์หญิงนิภาพันธุ์ สุทัศนีย์ เกิดแต่หม่อมถวิล
แพทย์หญิง หม่อมราชวงศ์หญิงอาภาธร สุทัศนีย์ เกิดแต่หม่อมถวิล
หม่อมราชวงศ์พงษ์พันธุ์ สุทัศนีย์
หม่อมราชวงศ์สานิตย์ สุทัศนีย์
หม่อมเจ้าวรพงศ์พัฒนา สุทัศนีย์ ประสูติแต่หม่อมผัน (พ.ศ. 2442 — 17 กรกฎาคม พ.ศ. 2513) มีธิดา คือ
หม่อมราชวงศ์หญิงศรีวรพงศ์ สุทัศนีย์
หม่อมราชวงศ์หญิงวงศ์พัฒนา สุทัศนีย์
หม่อมเจ้าหญิงดาราจรัส สุทัศนีย์ ประสูติแต่หม่อมผัน (ประสูติปี พ.ศ. 2452)
หม่อมเจ้าหญิงชัชวาลย์ฉวี สุทัศนีย์ ประสูติแต่หม่อมผัน ทรงลาออกจากฐานันดรศักดิ์แห่งราชวงศ์เพื่อทำการสมรสกับสามัญชน
หม่อมเจ้าศรีสุทัศนวงศ์ สุทัศนีย์ ไม่ทราบหม่อมมารดา (20 ตุลาคม พ.ศ. 2454 — 7 มกราคม พ.ศ. 2505)
หม่อมเจ้าพงศ์นิภาธร สุทัศนีย์ ประสูติแต่หม่อมผัน
หม่อมเจ้าหญิงบวรวิจิตร สุทัศนีย์ ประสูติแด่หม่อมผัน (1 พฤษภาคม พ.ศ. 2455 — 17 สิงหาคม พ.ศ. 2555) ทรงลาออกจากฐานันดรศักดิ์แห่งราชวงศ์เพื่อทำการสมรสกับสามัญชน
หม่อมเจ้าพิศประไพทัศน์ ไม่ทราบหม่อมมารดา (พ.ศ. 2462 — 19 สิงหาคม พ.ศ. 2465)
หม่อมเจ้านพรัตน์จำนงค์ สุทัศนีย์ ไม่ทราบหม่อมมารดา (พระราชทานเพลิงศพปี พ.ศ. 2516)
พระยศ > พระยศพลเรือน

– อำมาตย์โท
17 พฤษภาคม 2457 – อำมาตย์เอก
พระยศ > พระยศเสือป่า

8 ธันวาคม 2460 – นายหมวดเอก
เครื่องราชอิสริยาภรณ์

พ.ศ. 2459 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2457 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2454 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2450 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.) (ชื่อเดิม:มัณฑนาภรณ์)
พ.ศ. 2452 - เข็มพระชนมายุสมมงคล ชั้น 3 (เงิน)
ดับเบิลยูดับเบิลยูอี คราวน์จูลแชมเปียนชิป

ดับเบิลยูดับเบิลยูอี คราวน์จูลแชมเปียนชิป เป็นแชมป์มวยปล้ำอาชีพที่ก่อตั้งโดย WWE ซึ่งเป็นรายการแข่งขันมวยปล้ำอาชีพของอเมริกา โดยจะป้องกันแชมป์ทุกปีในงานมวยปล้ำอาชีพ Crown Jewel แชมป์คนแรกคือ Cody Rhodes
แชมป์สำหรับผู้หญิงคือ ดับเบิลยูดับเบิลยูอี วิมินส์คราวน์จูลแชมเปียนชิป
แบบจำลองภาษาขนาดใหญ่

ตัวอย่างการวิเคราะห์ข้อมูลด้วยกลไกความใส่ใจภายในแบบจำลองภาษาขนาดใหญ่
แบบจำลองภาษาขนาดใหญ่ (large language model, LLM) เป็นแบบจำลองภาษาที่ประกอบขึ้นจากโครงข่ายประสาทเทียมที่มีพารามิเตอร์จำนวนมาก (หลายสิบล้านถึงพันล้าน) ที่ สามารถทำการเรียนรู้แบบสอนตัวเอง หรือทำการเรียนรู้แบบกึ่งมีผู้สอน โดยใช้ข้อความที่ไม่มีฉลากกำกับจำนวนมาก
แบบจำลองภาษาขนาดใหญ่เริ่มปรากฏขึ้นประมาณปี 2018 และได้แสดงให้เห็นถึงประสิทธิภาพที่ยอดเยี่ยมในงานที่หลากหลาย เป็นตัวเปลี่ยนจุดสนใจของการวิจัยการประมวลภาษาธรรมชาติไปจากกระบวนทัศน์ก่อนหน้าที่มักใช้การเรียนรู้แบบมีผู้สอนสำหรับงานเฉพาะ แม้ว่าการประยุกต์ใช้แบบจำลองภาษาขนาดใหญ่จะประสบผลสำเร็จอย่างน่าทึ่ง การพัฒนาแบบจำลองภาษาขนาดใหญ่ยังอยู่ในช่วงเริ่มต้น และนักวิจัยจำนวนมากกำลังมีส่วนร่วมในการปรับปรุงแบบจำลองภาษาขนาดใหญ่
แม้ว่าจะไม่มีคำจำกัดความที่เป็นทางการของคำว่าแบบจำลองภาษาขนาดใหญ่ แต่ก็มักจะหมายถึงแบบจำลองการเรียนรู้เชิงลึก ที่มีพารามิเตอร์นับล้านถึงพันล้านหรือมากกว่านั้นซึ่งได้รับการฝึกล่วงหน้าโดยคลังข้อความขนาดใหญ่ แบบจำลองภาษาขนาดใหญ่เป็นแบบจำลองการใช้งานทั่วไปที่มีความเป็นเลิศในงานต่าง ๆ มากมาย ซึ่งแตกต่างจากแบบจำลองที่ได้รับการฝึกสำหรับงานเฉพาะด้าน เช่น การวิเคราะห์ความรู้สึก, การรู้จำเอนทิตีที่มีชื่อ และ การให้เหตุผลทางคณิตศาสตร์ ความสามารถและขอบเขตของแบบจำลองภาษาขนาดใหญ่นั้นนอกจากจะมาจากความก้าวหน้าในการออกแบบแล้ว ยังได้มาจากปริมาณทรัพยากร (ข้อมูล ขนาดพารามิเตอร์ พลังการคำนวณ)  ปรากฎว่าแบบจำลองภาษาประสาทที่มีพารามิเตอร์จำนวนมากสามารถจับไวยากรณ์และความหมายของภาษามนุษย์ได้มาก เมื่อได้รับการฝึกฝนมาอย่างดีในงานง่าย ๆ อย่างการทำนายคำถัดไปในประโยค นอกจากนี้ แบบจำลองภาษาขนาดใหญ่ยังแสดงความรู้ทั่วไปเกี่ยวกับโลกและสามารถ "จดจำ" ข้อเท็จจริงจำนวนมากในระหว่างการฝึก
จากการวิเคราะห์อภิมานปี 2023 ซึ่งถือว่ามีความน่าเชื่อถือสูง มีนักวิจัยทั่วโลกที่ให้ความสนใจกับความคิดสร้างสรรค์ของแบบจำลองภาษาขนาดใหญ่ เราสามารถใช้แบบจำลองภาษาขนาดใหญ่เพื่อทำงานที่แบบจำลองภาษาขนาดเล็กไม่สามารถทำได้ นักวิชาการบางคนมองว่านี่เป็นความสร้างสรรค์ อย่างไรก็ตาม ก็มีคนโต้แย้งว่านี่เป็นผลจากการเลือกตัวชี้วัด ไม่ใช่ความสร้างสรรค์แต่อย่างใด ข้อโต้แย้งระบุว่าข้อได้เปรียบเชิงสร้างสรรค์ของแบบจำลองภาษาขนาดใหญ่อาจไม่สามารถมองเห็นได้หากเลือกตัวชี้วัดที่แตกต่างไป
ถนนเลียบเนิน

|  ทางหลวงท้องถิ่น จบ> ถ 3-0002 |
| --- | --- |
ถนนเลียบเนิน

ถนนเลียบเนินช่วงหน้าโรงพยาบาลพระปกเกล้า
ข้อมูลของเส้นทาง
ความยาว: 2.06 กิโลเมตร (1.28 ไมล์)
ทางแยกที่สำคัญ
ปลายทางทิศเหนือ:   แยกพระยาตรัง ใน อ.เมืองจันทบุรี จ.จันทบุรี
 :    แยกเนินเอสโซ่ ใน อ.เมืองจันทบุรี จ.จันทบุรี   แยกที่ดิน ใน อ.เมืองจันทบุรี จ.จันทบุรี 
ปลายทางทิศใต้: ถ.ท่าแฉลบ แยกเจพี ใน อ.เมืองจันทบุรี จ.จันทบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงท้องถิ่น 
ถนนเลียบเนิน หรือ ทางหลวงท้องถิ่น จบ.ถ 3-0002 เป็นทางหลวงท้องถิ่นภายใต้ความดูแลของเทศบาลเมืองจันทบุรี เชื่อมระหว่างถนนรักศักดิ์ชมูล ถนนพระยาตรัง และถนนท่าหลวง มาเชื่อมต่อกับถนนท่าแฉลบ ซึ่งตลอดสายทางอยู่ในพื้นที่ตำบลวัดใหม่ อำเภอเมืองจันทบุรี จังหวัดจันทบุรี
ประวัติ

ถนนเลียบเนิน เป็นถนนภายในเทศบาลเมืองจันทบุรีที่มีมาตั้งแต่ช่วงยังเป็นสุขาภิบาลเมืองจันทบุรีก่อนการก่อตั้งเทศบาลเมื่อปี พ.ศ. 2478 ซึ่งเป็นถนนสายหลักของเทศบาลเมืองจันทบุรี ดังที่เห็นปรากฏในแผนที่ประกอบในผังเมืองรวมตั้งแต่ในอดีต มีสถานที่ราชการสำคัญ ๆ ตั้งอยู่ตลอดแนวถนน เช่น จวนผู้ว่าราชการจังหวัด จวนสมุหเทศา ที่พักคลังมณฑล ที่พักอัยการจังหวัด เป็นต้น ส่วนอีกฝั่งเป็นพื้นที่สาธารณประโยชน์ที่เรียกว่า ทุ่งนาเชย ประกอบไปด้วยท้องทุ่ง ลำราง และหนองน้ำ ตลอดตั้งแต่ต้นเส้นทางจนกระทั่งสิ้นสุดสายทาง
สำหรับขอบเขตของถนนเลียบเนินเดิมนั้น เมื่อ พ.ศ. 2483 ปรากฏขอบเขตข้ามแยกพระยาตรังรวมไปจนถึงถนนรักศักดิ์ชมูลในปัจจุบัน ซึ่งขณะนั้นยังมีระยะทางที่สั้นและไม่มีการก่อสร้างไปบรรจบกับแนวถนนสุขุมวิท จากนั้นในปี พ.ศ. 2527 ได้มีการกำหนดหมายเลขทางหลวงแผ่นดิน 316 ซึ่งมีขอบเขตรวมเข้ามาถึงแนวถนนเลียบเนินในปัจจุบันโดยปรากฏอยู่บนแผนที่แนบท้ายการเปลี่ยนแปลงแนวเขตเทศบาลเมืองจันทบุรี ก่อนจะมีการถ่ายโอนเส้นทางให้มาอยู่ในความดูแลของเทศบาลและนับขอบเขตสายทางของทางหลวงแผ่นดินหมายเลข 316 ใหม่ให้สิ้นสุดที่บริเวณแยกพระยาตรัง ตามประกาศของกรมทางหลวงใน พ.ศ. 2544 ให้จากเดิมทางหลวงแผ่นดินหมายเลข 316 มีชื่อทางหลวงว่า แยกทางหลวงหมายเลข 3 – จันทบุรี เปลี่ยนเป็น แยกทางหลวงหมายเลข 3 – ต่อทางของเทศบาลเมืองจันทบุรีควบคุม
ชื่อถนนเลียบเนินนั้น สันนิษฐานว่ามาจากองค์ประกอบทางภูมิศาสตร์ของจังหวัดจันทบุรีที่มีลักษณะเป็นพื้นที่ราบลูกฟูก หรือที่ราบลูกระนาดประกอบกับพื้นที่ลุ่มริมแม่น้ำจันทบุรี ซึ่งแนวของถนนเลียบเนินตัดผ่านนั้นเป็นการตัดผ่านเป็นเส้นตรงเลียบขนานไปกับเนินเขาขนาดย่อมในฝั่งตะวันตกของถนน ซึ่งเป็นที่ตั้งของสถานที่ราชการเป็นส่วนใหญ่ โดยลักษณะภูมิประเทศที่เป็นเนินนั้นปรากฏในประวัติการก่อตั้งโรงพยาบาลพระปกเกล้าที่มีการระบุว่าข้าหลวงประจำจังหวัดได้จัดหาพื้นที่บริเวณท้ายเนินปลัด (เนินป่าโรงไห หรือเนินเอฟเอ็มในปัจจุบัน) ริมถนนเลียบเนิน ตรงข้ามกับทุ่งนาเชยเป็นสถานที่ก่อสร้างโรงพยาบาลเมื่อปี พ.ศ. 2480 ในรายงานประจำปีของเทศบาลเมืองจันทบุรี รวมถึงชื่อชุมชนตามแนวถนนที่แยกจากถนนเลียบเนินไปทางตะวันตกที่ใช้ชื่อว่าเนินเป็นส่วนประกอบ คือชุมชนย่อยที่ 10 เนินเอฟเอ็ม และชุมชนย่อยที่ 9 เนินเอสโซ่
ปัจจุบันสภาพโดยรอบตลอดเส้นทางมีการพัฒนาขึ้นตามลำดับ แต่ก็ยังคงเป็นที่ตั้งของสถานที่ราชการสำคัญ ๆ ต่าง ๆ ตลอดสายทางอยู่เช่นเดิม เช่น ศาลากลางจังหวัดจันทบุรี ที่ว่าการอำเภอเมืองจันทบุรี สำนักงานเทศบาลเมืองจันทบุรี ส่วนของพื้นที่สาธารณประโยชน์ทุ่งนาเชยก็ได้ลดขนาดลงและกลายเป็นสวนสาธารณะสมเด็จพระเจ้าตากสินมหาราช (ทุ่งนาเชย) ที่มีทะเลสาบขนาดเล็กอยู่ภายใน
รายละเอียดของเส้นทาง

ถนนเลียบเนิน มีระยะทาง 2.06 กิโลเมตร เขตทางความกว้าง 20 เมตร ขนาด 4 ช่องจราจร แบ่งเป็นพื้นผิวจราจร 16 เมตร ทางเท้าฝั่งละ 1.5 เมตร และเกาะกลางถนน 1 เมตร พิ้นผิวจราจรแบบแอสฟัลต์คอนกรีต มีแนวเส้นทางเริ่มต้นจากแยกพระยาตรัง ต่อเนื่องจากถนนรักศักดิ์ชมูล (ทางหลวงแผ่นดินหมายเลข 316) ลงมาทางทิศใต้ ผ่านแยกเนินเอสโซ่ เชื่อมต่อถนนชวนะอุทิศและถนนกฤษดิ์เดช แยกที่ดิน เชื่อมต่อถนนเทศบาลพัฒนาและถนนเทศบาล 3 สิ้นสุดบริเวณแยกเจพี เชื่อมต่อถนนท่าแฉลบ ปัจจุบันอยู่ในความดูแลของเทศบาลเมืองจันทบุรี
ถนนเลียบเนิน เป็นถนนเส้นหลักอีกเส้นทางของเมืองจันทบุรี เนื่องจากเป็นถนนเส้นแรก ๆ ที่ถูกก่อสร้างขึ้นมาใช้งาน ตลอดสองฝั่งของเส้นทางจึงประกอบไปด้วยสถานที่ราชการตลอดแนวเส้นทาง เช่น ศาลากลางจังหวัดจันทบุรี ที่ว่าการอำเภอเมืองจันทบุรี โรงพยาบาลพระปกเกล้า ไม่มีอาคารพาณิชย์หรือชุมชนอยู่บนแนวเส้นทาง แต่มีการกำหนดผังเมืองในบางช่วงให้มีการก่อสร้างที่อยู่อาศัยความหนาแน่นปานกลางและความหนาแน่นสูงได้
สถานที่สำคัญ > สถานที่ราชการ

ศาลากลางจังหวัดจันทบุรี
จวนผู้ว่าราชการจังหวัดจันทบุรี
สำนักงานเหล่ากาชาดจันทบุรี
ที่ว่าการอำเภอเมืองจันทบุรี
สำนักงานเทศบาลเมืองจันทบุรี
สำนักงานที่ดินจังหวัดจันทบุรี
โรงพยาบาลพระปกเกล้า
วิทยาลัยพยาบาลพระปกเกล้า จันทบุรี
สำนักงานหนังสือเดินทางชั่วคราว จันทบุรี
สำนักงานวัฒนธรรมจังหวัดจันทบุรี
สำนักงานคณะกรรมการการเลือกตั้งประจำจังหวัดจันทบุรี
สถานีอุตุนิยมวิทยาจันทบุรี
สำนักงานการกีฬาแห่งประเทศไทยจังหวัดจันทบุรี
คุ้มอัยการจันทบุรี
สถานที่สำคัญ > สวนสาธารณะและนันทนาการ

สวนสาธารณะสมเด็จพระเจ้าตากสินมหาราช (ทุ่งนาเชย)
สนามกีฬาจังหวัดจันทบุรี
สถานที่สำคัญ > ขนส่งมวลชน

สถานีขนส่งผู้โดยสารจังหวัดจันทบุรี เทศบาลเมืองจันทบุรี
แยกเจพี จุดบรรจบกับถนนท่าแฉลบ
ป้ายแสดงชื่อถนน
การก่อกำเนิดภาษาธรรมชาติ

การก่อกำเนิดภาษาธรรมชาติ (natural language generation) เป็นส่วนหนึ่งของสาขาการประมวลภาษาธรรมชาติ หมายถึงการสร้างภาษาธรรมชาติ จากระบบเครื่องจักรหรือคอมพิวเตอร์ เช่น โดยใช้ฐานความรู้ หรือ รูปแบบเชิงตรรกะ
อาจกล่าวได้ว่าเป็นสิ่งที่ตรงกันข้ามกับกระบวนการการเข้าใจภาษาธรรมชาติ ซึ่งเป็นกระบวนการการทำให้ประโยคป้อนเข้ามีความกระจ่างขึ้นแล้วแปลงเป็นภาษาที่เครื่องเข้าใจได้ แต่กระบวนการการก่อกำเนิดภาษาธรรมชาตินั้นจำเป็นต้องมีการตัดสินเกี่ยวกับวิธีการแสดงแนวคิดด้วยคำพูด
การประยุกต์ใช้โดยทั่วไปนั้นได้แก่การสร้างข้อความต่าง ๆ เช่นการรายงานอากาศ หรืออาการป่วย การสร้างข้อความจากภาพ รวมไปถึงการสร้างจักรกลสนทนา
ภาพรวม

กระบวนการสร้างข้อความสามารถทำได้ง่ายเพียงแค่เชื่อมต่อคำที่เลือกจากรายการความคิดโบราณกับข้อความที่เชื่อมโยง ซึ่งจะสร้างข้อความที่เพียงพอสำหรับด้านต่าง ๆ เช่น เครื่องทำนาย หรือจดหมายธุรกิจส่วนบุคคล เป็นต้น แต่ระบบการก่อกำเนิดภาษาธรรมชาติที่ซับซ้อนนั้นจำเป็นต้องมีขั้นตอนของการบูรณาการข้อมูลและการวางแผนเพื่อสร้างประโยคที่ดูเป็นธรรมชาติและดูไม่เหมือนความคิดตายตัวซ้ำซาก
ขั้นตอนทั่วไปมีดังนี้
ดอกอ้อ ทุ่งทอง

| ดอกอ้อ ทุ่งทอง |
| --- | --- |
ชื่อเกิด: บุปผา บุญมี
ชื่ออื่น: ดอกอ้อ ทุ่งทอง
เกิด: 23 กันยายน พ.ศ. 2520 (47 ปี)
จุดกำเนิด: บ้านโนนค้อ ตำบลโนนค้อ อำเภอบุณฑริก จังหวัดอุบลราชธานี ประเทศไทย 
บิดา: สง่า บุญมี
มารดา: สำราญ บุญมี
อาชีพ: นักร้อง นักแสดง
ปีที่แสดง: พ.ศ. 2546- ปัจจุบัน
สังกัด: แกรมมี่โกลด์ในเครือจีเอ็มเอ็ม แกรมมี่ (2546 - 2566) จีเอ็มเอ็ม มิวสิค (2566 - ปัจจุบัน)
ดอกอ้อ ทุ่งทอง (เกิด 23 กันยายน พ.ศ. 2520) นักร้องลูกทุ่งหมอลำหญิง ในสังกัดค่าย แกรมมี่โกลด์ ในเครือจีเอ็มเอ็ม แกรมมี่ พี่สาวแท้ของก้านตอง ทุ่งเงิน เจ้าของฉายา ลูกทุ่งสาวเสียงซอ
ประวัติ

ดอกอ้อ ทุ่งทอง มีชื่อจริง บุปผา  บุญมี บ้านเกิดอยู่ที่บ้านโนนค้อ ตำบลโนนค้อ อำเภอบุณฑริก จังหวัดอุบลราชธานี เป็นบุตรของนายสง่า  บุญมี (เสียชีวิตเมื่อปี 26 ตุลาคม พ.ศ. 2546) และนางสำราญ  บุญมี มีพี่น้อง 5 คน เป็นคนโตของครอบครัว มีน้องสาว 2 คน  น้องชาย 2 คน
ดอกอ้อ ทุ่งทอง  มีผลงานอัลบั้มคู่ร่วมกับน้องสาวที่เป็นนักร้องด้วยกัน คือ ก้านตอง ทุ่งเงิน  สังกัดค่าย แกรมมี่โกลด์ ในเครือจีเอ็มเอ็ม แกรมมี่ อีกด้วย
การศึกษา

ระดับประถมศึกษา : โรงเรียนบ้านโนนค้อ ตำบลโนนค้อ อำเภอบุณฑริก จังหวัดอุบลราชธานี
ระดับมัธยมศึกษาตอนต้น : โรงเรียนนาส่วงวิทยา   อำเภอเดชอุดม จังหวัดอุบลราชธานี
ระดับมัธยมศึกษาตอนปลาย : โรงเรียนนาส่วงวิทยา   อำเภอเดชอุดม จังหวัดอุบลราชธานี
ระดับอุดมศึกษา : คณะบริหารธุรกิจ มหาวิทยาลัยรัตนบัณฑิต
ผลงานเพลง > อัลบั้มเดี่ยว

| ปี | ชื่ออัลบั้ม | รายชื่อเพลง |
| --- | --- | --- |
| 2546 |  ชุดที่ 1 อกหักวันแห่เทียน ออกจำหน่าย : 27 พฤษภาคม พ.ศ. 2546  ค่าย : แกรมมี่ โกลด์, จีเอ็มเอ็ม แกรมมี่  วางแผงในรูปแบบ : ตลับเทป ,CD, VCD |  อกหักวันแห่เทียน  เจ็บโตย้อยโฟร์วิล  ข้อความในมือถือ  น้ำส่างแส่งแห่งความหลัง  อ้ายทิดผิดนัด  ฮักหนุ่มไฟฟ้า  คนมักซาว  ย่านเว่าบ่จริง  กุหลาบเหี่ยว  ตัวะให้รอบ่ขอจ้อย |
| 2549 |  ชุดที่ 2 เบอร์โทรเจ้าชู้ ออกจำหน่าย : 17 มกราคม พ.ศ. 2549  ค่าย : แกรมมี่ โกลด์, จีเอ็มเอ็ม แกรมมี่  วางแผงในรูปแบบ : ตลับเทป, CD, VCD |  ขอยืนเคียงข้าง  ขายก้อยคอยอ้าย  เบอร์โทรเจ้าชู้  ถามอ้ายมื้อได๋แต่ง  หัวใจต่องแต่ง  ฝาก บ.ข.ส.  คอยคิวจอดใจ  คอยคนอ้อน  ถามใจกับสายลม  ขอแค่โทรมา |
ผลงานเพลง > ซิงเกิ้ลเดี่ยว

| ปี | ชื่อเพลง | ค่าย | หมายเหตุ |
| --- | --- | --- | --- |
| 2557 | เมียเก่า (ร้องแก้จากเพลง ผัวเก่า ของ ศร สินชัย) | แกรมมี่โกลด์ | ภายหลังถูกรวมในอัลบั้มชุดพิเศษ มัน ม่วน แซ่บ 2 |
| 2559 | เล่าสู่หลานฟัง (ต้นฉบับ สลา คุณวุฒิ) | แกรมมี่โกลด์ | บทเพลงเพื่อรำลึกถึงพระบาทสมเด็จพระมหาภูมิพลอดุลยเดชมหาราช บรมนาถบพิตร หลังการสวรรคตเมื่อวันที่ 13 ตุลาคม พ.ศ. 2559 |
| 2560 | โหดเลวดี | แกรมมี่โกลด์ | เพลงในโปรเจกต์ มัน ม่วน แซ่บ |
| 2561 | รักพ่ายที่แก่งสะพือ (ต้นฉบับ ดาว บ้านดอน) | แกรมมี่โกลด์ | เพลงในโปรเจกต์ มัน ม่วน แซ่บ |
| 2561 | คนถืกถิ่ม ยิ้มบ่หวาน | แกรมมี่โกลด์ |  |
| 2561 | บุญแห่เทียน (ร้องร่วมกับ ก้านตอง ทุ่งเงิน) | แกรมมี่โกลด์ |  |
| 2562 | ดอกอ้อวอนแฟน | แกรมมี่โกลด์ |  |
| 2562 | สิเอาผัวใหม่ | แกรมมี่โกลด์ |  |
| 2562 | บั๊ดสะหลบ...อย่าจบแค่พบหน้า (ต้นฉบับ ต่าย อรทัย) | แกรมมี่โกลด์ | เพลงในโปรเจกต์ บทเพลงของดอกหญ้า วัน - เวลา - บ่อาจลบ |
| 2563 | ตะเว็นตกดิน (ร้องร่วมกับ บอย พนมไพร) | แกรมมี่โกลด์ | เพลงในโปรเจกต์ น้องอินดี้ พี่หมอลำ |
| 2563 | ผู้หญิงหลายมือ (ต้นฉบับ ศิริพร อำไพพงษ์) | แกรมมี่โกลด์ | เพลงในโปรเจกต์พิเศษ 25ปี แกรมมี่ โกลด์ 25 ปี แห่งความผูกพัน ฉันและเธอ |
| 2564 | เสิ่น (ร้องร่วมกับ ก้านตอง ทุ่งเงิน) | แกรมมี่โกลด์ |  |
| 2565 | จ้วด (ร้องร่วมกับ ก้านตอง ทุ่งเงิน) | แกรมมี่โกลด์ |  |
| 2565 | แพ้คนใส่ใจ (ร้องร่วมกับ ก้านตอง ทุ่งเงิน) | แกรมมี่โกลด์ |  |
| 2567 | บุญชายผ้าเหลือง | แกรมมี่โกลด์ |  |
| 2567 | เมียกก | แกรมมี่โกลด์ |  |
| 2567 | ปลิ้นหมอนนอนฝัน | แกรมมี่โกลด์ |  |
ผลงานเพลง > เพลงประกอบละครและภาพยนตร์

| ปี | ชื่อเพลง | ละคร/ภาพยนตร์ | ช่อง |
| --- | --- | --- | --- |
| 2563 | ออนซอนอีสาน | นางฟ้าลำแคน | ช่องวัน 31 |
| 2565 | เบอร์โทรเจ้าชู้ | ซิ่นลายโส้ | ช่องวัน 31 |
| 2565 | ฟ้ามืดบ่ดน | ซิ่นลายโส้ | ช่องวัน 31 |
ผลงานเพลง > เพลงในโปรเจกต์พิเศษ

| ปี | ชื่อโปรเจกต์ | เพลงที่มี ดอกอ้อ ทุ่งทอง ร้อง |
| --- | --- | --- |
| 2550 | ดอกไม้จากผองศิษย์ด้วยรักแด่ครูสลา |  ย่านอ้ายบ่ใจ (ต้นฉบับ ต่าย จิราพร)  อดีตรักริมโขง (ต้นฉบับ ศิริพร อำไพพงษ์) |
| 2550 | เพลงรักกราบตักแม่ |  เรียนก่อนแม่สอนไว้ (ต้นฉบับ ศิริพร อำไพพงษ์) |
| 2551 | เมือยามบ้าน ปี 3 ม่วนรวมมิตร ฮิตซอดแจ้ง |  เซิ้งไม่ใช่แฟนทำแทนไม่ได้ (ร้องร่วมกับ ก้านตอง ทุ่งเงิน) (ร้องแก้จากเพลง ไม่ใช่แฟนทำแทนไม่ได้ ของ ตั๊กแตน ชลดา) |
| 2552 | รวมใจทุกคู่ แด่...ครูสลา ชุด ขอบคุณฟ้าที่ให้เจอ ขอบคุณเธอที่ให้ใจ |  คึดนำเขาเฮ็ดหยัง (ร้องร่วมกับ ศร สินชัย) (เดิม ดอกอ้อ ทุ่งทอง ร้องเดี่ยว) |
| 2555 | น้องๆ ร้องเพลงพี่นาง ชุดที่ 1 |  คอยทางที่นางรอง (ต้นฉบับ ศิริพร อำไพพงษ์) (เพลงนี้ไม่ใช่เพลงโปรโมทแต่เพลงนี้ถูกเปิดทางช่องแฟนทีวี ในปี 2559)  สู้เพื่อน้องได้ไหม (ต้นฉบับ ศิริพร อำไพพงษ์)  แรงใจคนไกลบ้าน รวมศิลปิน |
| 2557 | ฝากไว้ในแผ่นดิน พงษ์ศักดิ์ จันทรุกขา หอมดอกผักกะแยง ชุดที่ 1 |  สาละวันรำวง รวมศิลปิน (ต้นฉบับ ไวพจน์ เพชรสุวรรณ)  เซิ้งแข่งเรือ (ร้องร่วมกับ ไมค์ ภิรมย์พร, พี สะเดิด และก้านตอง ทุ่งเงิน) (ต้นฉบับ ไวพจน์ เพชรสุวรรณ)  สาวอุบลรอรัก (ร้องร่วมกับ ก้านตอง ทุ่งเงิน) (ต้นฉบับ อังคนางค์ คุณไชย) (เพลงนี้ไม่ใช่เพลงโปรโมทแต่เพลงนี้ถูกเปิดทางช่องแฟนทีวี ในปี 2559) |
| 2557 | ฝากไว้ในแผ่นดิน พงษ์ศักดิ์ จันทรุกขา หอมดอกผักกะแยง ชุดที่ 2 |  อีสานบ้านเฮา รวมศิลปิน (ต้นฉบับ เทพพร เพชรอุบล)  พี่จ๋าหลับตาไว้ (ร้องร่วมกับ ก้านตอง ทุ่งเงิน) (ต้นฉบับ อังคนางค์ คุณไชย) |
| 2558 | 20 ปี แกรมมี่ โกลด์ เพลงของฉัน เพลงของเธอ เพลงของเรา ชุดที่ 1 |  เบอร์โทรขี้ตั๋ว (ร้องร่วมกับ ก้านตอง ทุ่งเงิน) (ต้นฉบับ ศิริพร อำไพพงษ์) |
| 2560 | กีตาร์หวาน อีสานสะออน ชุดที่ 1 |  เมียเก่า (ร้องแก้จากเพลง ผัวเก่า ของ ศร สินชัย)  นาท่งน้อย (ร้องร่วมกับ ก้านตอง ทุ่งเงิน, ศร สินชัย)  ข้ออ้าง...คนเบิ๊ดใจ  หนุ่มบ้านเฮา สาวโรงงาน (ร้องร่วมกับ ศร สินชัย) |
| 2560 | กีตาร์หวาน อีสานสะออน ชุดที่ 2 |  น้องมีผัวแล้ว  ขายก้อยคอยอ้าย  มองจันทร์วันคึดฮอด  ไปถอนคำสาบาน (ร้องร่วมกับ ก้านตอง ทุ่งเงิน, ศร สินชัย) |
| 2560 | กีตาร์หวาน อีสานสะออน ชุดที่ 3 |  คอยทางที่นางรอง (ต้นฉบับ ศิริพร อำไพพงษ์)  คึดนำเขาเฮ็ดหยัง  ขอยืนเคียงข้าง  วอนอ้ายลบลายเสือ |
| 2560 | ซิงเกิ้ลพิเศษต้อนรับปีใหม่ 2561 |  ปีใหม่ทุกวัน (ร้องรวมทั้งสังกัด แกรมมี่ โกลด์) |
| 2561 | กีตาร์หวาน ซูเปอร์ฮิต |  โหด เลว ดี |
| 2562 | บทเพลงของดอกหญ้า วัน-เวลา-บ่อาจลบ |  บั๊ดสะหลบ...มาจบแค่พบหน้า (ต้นฉบับ ต่าย อรทัย) |
| 2563 | น้องอินดี้ พี่หมอลำ |  ตะเว็นตกดิน (ร้องร่วมกับ บอย พนมไพร) |
| 2563 | 25 ปี แกรมมี่ โกลด์ 25 ปี แห่งความผูกพัน ฉันและเธอ |  ผู้หญิงหลายมือ (ต้นฉบับ ศิริพร อำไพพงษ์) |
| 2568 | 30 ปี แกรมมี่ โกลด์ |  |
ผลงานการแสดง > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางช่องวัน 31
| ปี พ> ศ. | เรื่อง | บทบาท |
| --- | --- | --- |
| 2562 | สาวน้อยร้อยล้านวิว | ดอกอ้อ ทุ่งทอง (รับเชิญ) |
| 2562 | สุภาพบุรุษสุดซอย ตอน ถึงเวลาฮาสามหย่อม | ดอกอ้อ ทุ่งทอง (รับเชิญ) |
| 2565 | ซิ่นลายโส้ | รุ่งอรุณ เข็มงาม (รุ่ง) / นางไหม |
| 2566 | ข้าวเหนียวทองคำ | ดอกคูณ |
| 2567 | รักคุณเท่าช้าง | ปารมี |
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์ไทยทีวีสีช่อง 3
| ปี พ> ศ. | เรื่อง | บทบาท |
| --- | --- | --- |
| 2565 | อ้ายข่อยฮักเจ้า | แม่ศร |
ละครโทรทัศน์ทั้งหมดด้านล่างนี้ออกอากาศทางช่องจีเอ็มเอ็ม 25
| ปี | เรื่อง | บทบาท |
| --- | --- | --- |
| 2558 | หมัดเด็ดเสียงทอง Season 3 | อ้อ |